Държавен вестник, бр. 101, 2015 г., стр. 93

БРОЙ  101	
Д Ъ Р Ж А В Е Н  В Е С Т Н И К 	
СТР.  93  
администрация, използвайки подходящи обу-
чителни форми. С цел защита на пациента и 
медицинските лица е необходимо нормативно 
да се регламентира оправданият медицински 
риск, т.е. степента, до която този риск не следва 
да бъде санкциониран въпреки възникнала-
та вреда в хода на лечебно-диагностичния 
процес. Медицинската общност периодично 
да се запознава с анализите на резултатите 
от регистъра на медицинските грешки, за 
да се извлекат съответните поуки и да се 
предотврати тяхното повторно допускане. По 
подходящ начин тази информация трябва да 
се предоставя и на гражданското общество. 
Оценката на качеството и безопасността на 
медицинското обслужване е основа за извърш-
ване на подобрения в тази област. Предстои 
да бъдат разработени критерии и индикатори, 
които да се използват за анализ и сравнение 
на дейността на лечебните заведения и съ-
ответно за изготвяне на рейтингова листа. 
Достъпът на потребителите на здравни 
услуги до такава информация ще ги подпо-
могне да направят своя информиран избор на 
лечебно заведение, което отговаря най-много 
на техните нужди и очаквания. Качеството и 
безопасността в здравеопазването следва да 
се разширят като система от изисквания в 
Националния рамков договор и в договорите 
с изпълнителите на медицински дейности. 
Неотменна част на договора следва да бъде и 
конкретна програма за повишаване на качест-
вото и безопасността на дейността в лечебното 
заведение. Разработката на програмата трябва 
да става най-вече въз основа на критичен 
анализ на собствената дейност – практика, 
която се прилага в много други страни. 
Осигуряването на качеството на здравната 
помощ изисква определяне и координиране 
на отговорностите и усилията на всички 
участници в този процес – на национално 
ниво – Министерство на здравеопазването, 
Изпълнителна агенция „Медицински одит“, 
Национална здравноосигурителна каса, за-
страхователни фондове, а на регионално и 
локално ниво – регионални здравноосигури-
телни каси, регионални здравни инспекции, 
общински и местни дирекции/отдели по 
здравеопазване.
Изпълнителите на медицинска помощ имат 
пряката отговорност за лечението и грижите 
за пациентите и като такива са ключовата 
фигура по осигуряването и развитието на 
качеството в здравните заведения. Във връзка 
с това, те следва да придобият съответните 
знания, отнасящи се до техните задължения 
(вземане на решение, професионални изис-
квания, търсене и очаквания от страна на 
пациентите, както и на колегите); да въведат 
в своята практика и да поддържат на ниво 
знанията си за професионалните норми; да 
участват в процеса за развитие на качеството 
и да следват системата, която бъде възприета.
Сътрудничеството с пациентите и техните 
близки, както и с пациентските организации 
е основен момент по осигуряването и раз-
витието на качеството. Пациентите могат и 
трябва да участват при оценката на качест-
вото на лечебните заведения винаги, когато 
това е възможно, като се използват различни 
канали – специални кутии, неформални разго-
вори, въпросници, изследване на пациентите, 
конференции за обсъждане на очакванията, 
бюро за жалби, както и формално изслушване 
на пациентите и техните организации.
Партньорството със средствата за масова 
информация и правилният диалог трябва да 
допринесат за информиране на населението, 
както и за повишаване на доверието на па-
циентите в здравната ни система. 
Съсловните организации на лекари и лекари 
по дентална медицина, както и на фармацевти 
и специалисти по здравни грижи, следва да 
играят основна роля в процеса на осигурява-
не на качеството, особено при провеждането 
на изпреварващо обучение на членовете си 
и създаването на работни групи по въпроси 
на качеството в различните професионални 
сфери.
Научните дружества и асоциации на спе-
циалистите в различни области на меди-
цината следва да имат решаваща роля в 
разработването на препоръки, алгоритми за 
клинично поведение и тяхното периодично 
актуализиране.
Образователните институции също игра-
ят важна роля в областта на качеството и 
безопасността на медицинското обслужване. 
Обучението в тази област следва да бъде ин-
тегрална част както от студентското, така и от 
следдипломното обучение. Програмите следва 
да осигуряват на медицинските специалисти 
необходимите инструкции и концепции, които 
да бъдат приложени в непосредствената работа.
Научните изследвания в областта на ка-
чеството на здравните дейности следва да 
допринесат за развитието му. Институцията 
по медицински одит и осигуряване на качест-
вото и определени изследователски екипи ще 
играят важна роля в тази насока, като тех-
ните основни отговорности са: да разработят 
подходящи методи за оценка и контрол, при-
ложими в лечебните заведения; да участват в 
провеждането на оценката на качеството на 
всички нива и в прегледа на общоприетите 
професионални норми и да осигуряват раз-
пространение на научните резултати. 
Електронното здравеопазване следва да 
се развие като основен инструмент за пови-
шаване на ефективността и качеството на 
здравната система. То следва да допринася 
за повишаване на медицинската ефективност 
и качеството на медицинските решения чрез